สวัสดีครับคุณ ต่อมน้ำเหลืองที่ขาหนีบ ทำไมมันไม่เหมือนกันหรอครับ ข้างซ้าย(เคยอักเสบ)ตอนนี้ลองคลำเป็นก้อนเล็ก2-3ก้อน ส่วนข้างขวาเป็นก้อนเดียวแต่ขนาดใหญ่กว่า อยากทราบว่าแบบนี้ปกติไหมครับ
สวัสดีค่ะ การคลำได้ก้อนต่อมน้ำเหลืองโตผิดปกติที่ขาหนีบนั้น อาจจะเกิดมาจาก การติดเชื้อบริเวณอวัยวะเพศเช่นกลุ่มโรคติดต่อทางเพศสัมพันธ์ เช่น ฝีมะม่วง หรือหนองในเทียม สาเหตุอื่นๆเช่น ก้อนเนื้องอกไขมัน ไม่อันตราย เป็นก้อนกลมเรียบ ไม่เจ็บ แต่มักไม่พบทีเดียว 2 ข้าง หรือเป็นการติดเชื้อหรือเป็นฝีที่ผิวหนัง ก็มักไม่พบหลายๆก้อนเล็กๆดังกล่าวมา หรือเป็นกลุ่มเนื้องอกหรือมะเร็งที่ต่อมน้ำเหลือง เป็นต้นหากคลำได้ก้อนหลายๆก้อน เป็นมาเรื้อรัง ไม่หายไป ร่วมกับมีอาการกดเจ็บ หรือมีต่อมน้ำเหลืองโตหลายๆตำแหน่งในร่างกาย ควรไปพบแพทย์เพื่อตรวจหาสาเหตุที่แน่ชัดต่อไป ในเบื้องต้นการมีเพศสัมพันธ์ควรใส่ถุงยางอนามัยป้องกันไว้ทุกครั้ง ไม่ไปบีบหรือกดก้อนดังกล่าวเอง ยังไม่เอายาอะไรไปทาที่ก้อน